

**"Байқоңыр" кешенінің аумағында "Протон-М" зымыран-тасығышының құлау зардаптарын жоюдың кейбір мәселелері туралы**

Қазақстан Республикасы Премьер-Министрінің 2013 жылғы 9 шілдедегі № 104-ө өкімі

      1997 жылғы 4 қазандағы Қазақстан Республикасының Үкіметі мен Ресей Федерациясының Үкіметі арасындағы «Байқоңыр» кешенін Ресей Федерациясының жалға алуы жағдайында оның аумағындағы экология және табиғатты пайдалану жөніндегі келісімге сәйкес:  
      1. Қазақстан Республикасы Ұлттық ғарыш агенттігі Қазақстан Республикасы Қоршаған ортаны қорғау министрлігімен бірлесіп:  
      1) «Байқоңыр» кешені бойынша Ресей-Қазақстан үкіметаралық комиссиясының осы өкімге қосымшаға сәйкес құрамда 2013 жылғы 2 шілдеде ресейлік «Протон-М» зымыран-тасығышының құлау салдарынан келеңсіз экологиялық зардаптарды жою жөніндегі іс-шаралардың өткізілуін бақылау жөніндегі жұмыс комиссиясын (тобын) құрсын;  
      2) қажет болған жағдайда, тиісті орталық және жергілікті атқарушы органдар мамандарының экологиялық зардаптарды жою жөніндегі жұмыстарға қатысуын қамтамасыз етсін.  
      2. Осы өкімнің орындалуын бақылау Қазақстан Республикасы Премьер-Министрінің орынбасары Қ.Н. Келімбетовке жүктелсін.

*Премьер-Министр                       С. Ахметов*

Қазақстан Республикасы  
Премьер-Министрінің    
2013 жылғы 9 шілдедегі  
№ 104-ө өкіміне     
қосымша

**Қазақстан Республикасынан 2013 жылғы 2 шілдеде ресейлік "Протон-М" зымыран-тасығышының құлау салдарынан келеңсіз экологиялық зардаптарды жою жөніндегі іс-шаралардың өткізілуін бақылау жөніндегі жұмыс комиссиясының (тобының) құрамы**

Қаппаров                  - Қазақстан Республикасының Қоршаған ортаны  
Нұрлан Жамбылұлы            қорғау министрі, төраға

Мұсабаев                  - Қазақстан Республикасы Ұлттық ғарыш  
Талғат Амангелдіұлы         агенттігінің төрағасы, төрағаның  
                            орынбасары

Байжүнісов                - Қазақстан Республикасының Денсаулық  
Эрик Әбенұлы                сақтау вице-министрі, төрағаның  
                            орынбасары

Мұхамеджанов              - Қазақстан Республикасының Қоршаған ортаны  
Бектас Ғафурұлы             қорғау вице-министрі, төрағаның  
                            орынбасары

Смайылов                  - Қазақстан Республикасының Төтенше  
Жанболат Амангелдіұлы       жағдайлар вице-министрі

Құсдәулетов               - Қазақстан Республикасының Әділет  
Дулат Рашитұлы              вице-министрі

Тұрғымбаев                - Қазақстан Республикасы Ішкі істер  
Ерлан Заманбекұлы           министрінің орынбасары

Жұманғарин                - Қазақстан Республикасының Өңірлік даму  
Серік Мақашұлы              вице-министрі

Бектұров                  - Қазақстан Республикасының Көлік және  
Азат Ғаббасұлы              коммуникация вице-министрі

Ыбырайым                  - Қазақстан Республикасы Білім және ғылым  
Нұрлан Мұхтарбекұлы         министрлігі Ғылым комитетінің төрағасы

Бекшин                    - Қазақстан Республикасы Денсаулық сақтау  
Жандарбек Мұхтарұлы         министрлігі Мемлекеттік  
                            санитарлық-эпидемиологиялық қадағалау  
                            комитетінің төрағасы

Әлиев                     - Қазақстан Республикасы Қоршаған ортаны  
Жомарт Шияпұлы              қорғау министрілігі Экологиялық реттеу  
                            және бақылау комитеті төрағасының  
                            орынбасары

Нұртаев                   - Қызылорда облысы әкімінің орынбасары,  
Рзақұл Сәденұлы             Қазақстан Республикасы Президентінің  
                            «Байқоңыр» кешеніндегі арнайы өкілі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК